CELEX: C2005/171/06
Language: sk
Date: 2005-07-09 00:00:00
Title: Rozsudok Súdneho dvora (štvrtá komora) z 12. mája 2005 vo veci C-42/04 (návrh na začatie prejudiciálneho konania podaný College van Beroep voor het bedrijfsleven): Maatschap J. B. en R. A. M. Elshof proti Minister van Landbouw, Natuur en Voedselkwaliteit (Slintačka a krívačka — Nariadenie ES č. 1046/2001 — Poskytnutie pomoci za dodávku zvierat na účely ich likvidácie v kafilérii — Strop pomoci stanovenej v závislosti od priemernej hmotnosti zvierat v súbore)

9.7.2005   
            
            
               SK
            
            
               Úradný vestník Európskej únie
            
            
               C 171/3
            
         
      ROZSUDOK SÚDNEHO DVORA
   
   (štvrtá komora)
   z 12. mája 2005
   vo veci C-42/04 (návrh na začatie prejudiciálneho konania podaný College van Beroep voor het bedrijfsleven): Maatschap J. B. en R. A. M. Elshof proti Minister van Landbouw, Natuur en Voedselkwaliteit (1)
   
   (Slintačka a krívačka - Nariadenie ES č. 1046/2001 - Poskytnutie pomoci za dodávku zvierat na účely ich likvidácie v kafilérii - Strop pomoci stanovenej v závislosti od priemernej hmotnosti zvierat v súbore)
   (2005/C 171/06)
   Jazyk konania: holandčina
   Vo veci C-42/04, ktorej predmetom je návrh na začatie prejudiciálneho konania podľa článku 234 ES podaný rozhodnutím College van Beroep voor het bedrijfsleven (Holandsko) z 23. januára 2004 a doručený Súdnemu dvoru 3. februára 2004, ktorý súvisí s konaním: Maatschap J. B. en R. A. M. Elshof a Minister van Landbouw, Natuur en Voedselkwaliteit, Súdny dvor (štvrtá komora), v zložení: predseda štvrtej komory K. Lenaerts (spravodajca), sudcovia N. Colneric a E. Levits, generálny advokát: M. Poiares Maduro, tajomník: M.-F. Contet, hlavná referentka, vyhlásil 12. mája 2005 rozsudok, ktorého výrok znie:
   Pojem „súbor“ v zmysle článku 4 ods. 3 nariadenia Komisie (ES) č. 1046/2001 z 30. mája 2001, ktorým sa ustanovujú výnimočné podporné opatrenia pre trhy v sektoroch bravčového a teľacieho mäsa v Holandsku, sa odvoláva na súhrn teliat, ktoré chovateľ dodal na účely ich likvidácie v kafilérii v priebehu jediného dňa v rámci jediného predaja.
   
      (1)  Ú. v. EÚ C 85, 3.4.2004.